CELEX: 62019TN0280
Language: et
Date: 2019-04-30 00:00:00
Title: kohtuasi T-280/19: 30. aprillil 2019 esitatud hagi — Highgate Capital Management versus komisjon

24.6.2019   
            
            
               ET
            
            
               Euroopa Liidu Teataja
            
            
               C 213/73
            
         
      30. aprillil 2019 esitatud hagi — Highgate Capital Management versus komisjon
      (kohtuasi T-280/19)
      (2019/C 213/70)
      Kohtumenetluse keel: inglise
      
         Pooled
      
      
         Hageja: Highgate Capital Management LLP (London, Ühendkuningriik) (esindaja: advokaat M. Struys)
      
         Kostja: Euroopa Komisjon
      
         Nõuded
      
      Hageja palub Üldkohtul:
      
                  —
               
               
                  tühistada komisjoni otsus, millega jäeti rahuldamata hageja kaebus (juhtum SA.53105 — väidetava abi andmine Eurobank Ergasiasele Piraeus Bank Bulgaria müügi kaudu), vähemalt osas, milles see puudutab restruktureerimise kohustuste rikkumist juhtumites SA.43364 ja SA.43363;
               
            
                  —
               
               
                  mõista kohtukulud välja komisjonilt.
               
            
         Väited ja peamised argumendid
      
      Hagi põhjenduseks esitab hageja kaks väidet.
      
                  1.
               
               
                  Esimese väite kohaselt rikkus komisjon olulisi menetlusnorme ning rikkus:
                  
                              —
                           
                           
                              nõukogu 13. juuli 2015. aasta määruse (EL) 2015/1589, millega kehtestatakse üksikasjalikud eeskirjad Euroopa Liidu toimimise lepingu artikli 108 kohaldamiseks, (1) artikli 24 lõiget 2 ja parimate tavade juhendit riigiabi kontrollimenetluste teostamiseks (2);
                           
                        
                              —
                           
                           
                              hageja õigust olla ära kuulatud;
                           
                        
                              —
                           
                           
                              põhjendamiskohustust, mis on tagatud Euroopa Liidu toimimise lepingu artiklis 296 ja Euroopa Liidu põhiõiguste harta artikli 41 lõikes 2;
                           
                        
                              —
                           
                           
                              hageja õigust õiguskaitsevahendile, mis on tagatud Euroopa Liidu põhiõiguste harta artiklis 47.
                           
                        
            
                  2.
               
               
                  Teise väite kohaselt tegi komisjon ebaõige järelduse, et: 1) juhtumis SA.43364, mis puudutas Piraeus Bankile antud riigiabi, ja 2) juhtumis SA.43363, mis puudutas Eurobank Ergasiasele antud riigiabi, võetud kohustused ei ole ratione temporis kohaldatavad, kuna Piraeus Bank Bulgaria müük toimub pärast 31. detsembrit 2018.
               
            
         (1)  ELT 2015, L 248, lk 9.
      
         (2)  ELT 2018, C 253, lk 14.